Al Kooper

Al Kooper (oik. Alan Peter Kuperschmidt, s. 5. helmikuuta 1944 New York) on yhdysvaltalainen lauluntekijä, kosketinsoittaja ja tuottaja, joka on työskennellyt useiden erittäin tunnettujen rocktähtien kanssa.

Parhaiten Al Kooper muistetaan kosketinsoittajan ominaisuudessa tapahtuneesta osallistumisestaan Bob Dylanin albumin Highway 61 Revisited (1965) ja Jimi Hendrixin Electric Ladylandin (1968) äänityksiin. Lisäksi Kooper teki vuonna 1968 albumin Super Session yhdessä tunnettujen kitaristien Stephen Stillsin ja Michael Bloomfieldin kanssa. Kooper on soittanut myös muun muassa eräillä The Rolling Stonesin ja The Whon kappaleilla. Hän oli alkuvaiheessa mukana Blood, Sweat & Tears -yhtyeessä ja toimi 1970-luvulla Lynyrd Skynyrdin tuottajana.

Yhdysvaltalaiset kosketinsoittajat
Yhdysvaltalaiset lauluntekijät
Vuonna 1944 syntyneet
Elävät henkilöt